
E L Ő T E R J E S Z T É S

Kültéri játékok elhelyezése a Művelődi Ház területén
Tisztelt Képviselő-testület!

A Tölgy Alapítvány azzal a kéréssel fordult a Képviselő-testülethez, az Önkormányzat adja hozzájárulását fából készült, de az uniós szabványoknak megfelelő kültéri játékok elhelyezéséhez a Művelődési Ház területén, lehetőség szerint a korábban már meglévő, de sajnos állagában jelentősen megromlott játszótér helyén. A játszótér a korábbi játszótér megújítása lenne, amelyhez nem kell építési engedély. Megjegyzendő ugyanakkor, hogy engedéllyel a korábbi fa-játszótér sem rendelkezett. A játszótér ez esetben nemcsak a Művelődési Ház területén, hanem a szomszédos ingatlanon is helyet foglalna, ami a későbbi ingatlangazdálkodás szempontjából nem biztos, hogy szerencsés megoldás. („A” változat). Felmerült alternatív javaslatként az is, hogy a játékok a Művelődési Ház előkertjében, a fás területen kapjanak helyet, teljes mértékben intézményi területen. Ebben az esetben a játékok elhelyezéséhez egészen biztosan nem kell építési engedély. („B” változat). Az „A” változat előnye, hogy illeszkedik a Fő tér kialakításának tervébe, bár annak inkább csak járulékos eleme, és hogy a korábbi játszótér helyén lenne, a forgalmas utaktól távol. Ez azonban a legfőbb hátránya is. Sajnos, a vandalizmus esélye egy kevésbé frekventált helyen lévő játszótér esetében fokozottan megvan. A közvilágítás sem megoldott, annak kivitelezése újabb forrásokat igényel. A vandalizmus veszélyét bizonyítja a korábbi játékok gyors megrongálása, balesetveszélyessé tétele, majd gyakorlatilag megsemmisítése. A „B” változat előnye, hogy könnyebben megközelíthető, forgalmasabb helyen lenne, ami megközelítés szempontjából előnyösebb, a vandalizmus veszélye a forgalom, és a közvilágítás miatt nagyságrendekkel kisebb. Emellett a játszótér élvezné a fák sajátos hangulatát, és nem mellékesen nyáron, hűsítő árnyékát. 
Kérem a Tisztelt Képviselő-testületet, hogy előterjesztésemet megvitatni, majd dönteni szíveskedjen.

Lakitelek, 2008. április 14.
Varga Sándor
Polgármester
HATÁROZAT-TERVEZET
……………/2008. ( ) számú önkormányzati határozat

Kültéri játékok elhelyezése a Művelődi Ház területén

„A” változat

Lakitelek Nagyközség Önkormányzat Képviselő-testülete a tárgyi előterjesztést megvitatta, és az alábbi határozatot hozza.

1. Lakitelek Nagyközség Önkormányzata tulajdonosi hozzájárulását adja, hogy a Tölgy Alapítvány a Művelődési Ház intézményi területén kültéri játékokat helyezzen el. 

2. A játékok helye a mellékelt térképvázlaton „A” betűvel jelzett terület.
3. A játékok elhelyezésére a játszótéri eszközök biztonságosságáról szóló 78/2003. (XI. 27.) GKM rendelet szerinti, tanúsító okiratok átadása után van lehetőség.

„B” változat

Lakitelek Nagyközség Önkormányzat Képviselő-testülete a tárgyi előterjesztést megvitatta, és az alábbi határozatot hozza.

4. Lakitelek Nagyközség Önkormányzata tulajdonosi hozzájárulását adja, hogy a Tölgy Alapítvány a Művelődési Ház intézményi területén kültéri játékokat helyezzen el. 

5. A játékok helye a mellékelt térképvázlaton „B” betűvel jelzett terület.

6. A játékok elhelyezésére a játszótéri eszközök biztonságosságáról szóló 78/2003. (XI. 27.) GKM rendelet szerinti, tanúsító okiratok átadása után van lehetőség.

